CELEX: E2006P0002
Language: et
Date: 2006-07-31 00:00:00
Title: EFTA järelevalveameti 31. juulil 2006 Norra Kuningriigi vastu algatatud hagi (Kohtuasi E-2/06)

26.10.2006   
            
            
               ET
            
            
               Euroopa Liidu Teataja
            
            
               C 258/27
            
         EFTA järelevalveameti 31. juulil 2006 Norra Kuningriigi vastu algatatud hagi
   (Kohtuasi E-2/06)
   (2006/C 258/11)
   EFTA järelevalveamet, Rue Belliard 35, B-1040 Brüssel, keda esindab Niels Fenger, on algatanud 31. juulil 2006 EFTA kohtus hagi Norra Kuningriigi vastu.
   Hageja taotleb, et kohus:
   
               1.
            
            
               otsustaks, et Norra Kuningriik on rikkunud EMP lepingu artikleid 31 ja 40, säilitades soodustuse lõppemisel meetmed, mis on sätestatud 14. detsembri 1917 seaduses nr 16 ja millega eraettevõtjatele ja kõikidele muudele EMP lepingu osapoolte ettevõtjatele antakse ajaliselt piiratud soodustus koskede omandamiseks elektritootmise eesmärgil, ja millega neilt nõutakse soodustuse lõppedes kõigi rajatiste hüvituseta üleandmist Norra riigile, kuid millega tehakse erand Norra riigiosalusega ettevõtjatele, kelle suhtes soodustus kehtib piiramata ajaks,
               ning
            
         
               2.
            
            
               kohustaks Norra Kuningriiki kandma menetluskulusid.
            
         
      Õiguslik ja faktiline taust ning hagi toetuseks esitatud asjaolud:
   
   
               —
            
            
               Juhtumi puhul on tegemist hüdroelektrijaamade omandiõiguste üleminekuga Norra riigile, ilma et hüvitataks soodustusperioodi lõppemist. Antud üleminekule osutatakse Norra seadustes kui “tagastamisele” (norra keeles “hjemfall”), kuigi riigil pole minevikus ei kose ega hüdroenergiarajatise suhtes mingeid omandiõigusi olnud.
            
         
               —
            
            
               Vastavalt 14. detsembri 1917. aasta seadusele nr 16 (“Tööstusettevõtete litsentsimise seadus”) pole koskede ja hüdroelektrirajatiste kasutamise soodustuse kestus ajaliselt piiratud ettevõtete jaoks, milles Norra riigil, kohalikul omavalitsusel või linnavalitsusel on vähemalt 2/3 osalus. Piiratud on soodustus kõigi teiste puhul, kaasa arvatud kõik ettevõtted, milles üle 1/3 aktsia- või osakapitalist kuulub omanikele teistes EMP riikides, olenemata sellest, kas nad tegutsevad koos Norra eraomanikega või mitte.
            
         
               —
            
            
               Seetõttu rakendatakse tagastamist ainult viimati mainitud ettevõtete suhtes.
            
         
               —
            
            
               EFTA järelevalveameti seisukohast tähendab see, et sellises vormis tagastamine diskrimineerib omanikke teistes EMP riikides ja sellega rikutakse EMP lepingu artikleid 31 ja 40.
            
         
               —
            
            
               EFTA järelevalveamet on seisukohal, et selline erinev kohtlemine pole objektiivselt õigustatud ega kuulu EMP lepingu artikli 125 reguleerimisalasse.